На основу члана 44. Закона о култури („Службени гласник Републике Србије“, број 72/09, 13/16 и 30/16), члана 37. Статута Града Ниша ("Службени лист Града Ниша", број 88/08 и 143/16) и члана 14.. Одлуке о оснивању Одлуке о оснивању Дечијег културног центра Ниш ("Службени лист града Ниша", број 112/2018 – пречишћен текст)

 Скупштина Града Ниша на седници одржаној \_\_\_\_\_\_\_\_\_\_\_\_\_\_ донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Програм рада Дечијег културног центра Ниш за 2019. годину, број 64-03 од 15.01.2019. године, који је донео Управни одбор ове установе на седници одржаној 15.01.2019. године;

 II Програм рада установе Дечији културни центар Ниш за 2019. годину реализоваће се у складу са финансијским планом ове установе за 2019. годину.

 III Решење доставити Дечијем културном центру Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

Председник

 Мр Раде Рајковић

***О б р а з л о ж е њ е***

 Управни одбор Дечијег културног центра Ниш, на седници одржаној 15.01.2019. године, донео је Програм рада Дечијег културног центра Ниш за 2019. годину, број 64-03 од 15.01.2019. године.

 Програм рада Дечијег културног центра Ниш за 2019. годину заснован је на неговању културно-уметничких и културно-образовних вредности и подстицају на исте, са циљем да се деца усмере као друштвено-одговорни појединци.

 Дечији културни центар Ниш ће у 2019. години највише пажње посветити дечијем стваралаштву.

 Поред планираних активности везаних за организацију сталне градске манифестације „Мајска песма“- фестивал дечије музике, посебну пажњу привлаче програми: „Божићни шаховски турнир“, „Боје мог детињства“- ликовни конкурс, „Радовићев венац“ – литерарни конкурс, „Сусретања“, летњи програм „Лето у Чаиру“, „Дечија недеља“.

У 2019. години, полазници - корисници услуга Дечијег културног центра Ниш ће имати прилику да се упознају са различитим музичким жанровима у оквиру секција и радионица, а представиће се јавности кроз концертну активност. Као и претходних година, Дечији културни центар ће посебну пажњу посветити хуманитарном раду и сарадњи са школама.

Пратећи интересовања и потребе деце и младих, и у 2019. години су осмишљене секције културно-образовног карактера за предшколски и школски узраст, као традиционално препознатљив програм Установе.

 Чланом 34. Одлуке о буџету Града Ниша за 2019. годину („Службени лист Града Ниша“, број 118/2018) прописано је да „Директни корисници буџетских средстава, који су у буџетском смислу одговорни за кориснике буџетских средстава, врше расподелу средстава корисницима у оквиру својих одобрених апропријација“. Градска управа града Ниша - Секретаријат за културу и информисање дала је сагласност на Финансијски план Установе за 2019. годину, који је у циљу целовитог сагледавања Програма достављен у прилогу.

 Имајући у виду да је Програм рада Дечијег културног центра Ниш за 2019. годину сачињен у складу са законом, прописима Града и циљевима оснивања Установе, предлаже се доношење решења о давању сагласности на Програм рада Дечијег културног центра Ниш за 2019. годину.

 **СЕКРЕТАР**

 Небојша Стевановић